ນາຍົກອິນເດຍ ວາງແນວທາງ ມາດຕະການໃໝ່ ກ່ຽວກັບ ຄຸນນະພາບອາກາດ
ລາຍ​ງານ​ເມື່ອ​ປີ​ກາຍ​ນີ້ ຂອງອົງການອະນາ​ໄມ​ໂລກ ຫຼື WHO ​ກ່າວ​ວ່າ ນະຄອນຫລວງ New Delhi ​ແມ່ນ​ມີ ອາກາດ​ທີ່​ເປື້ອນ​ເປິທີ່​ສຸດ​ຂອງ​ໂລກ.
ອິນເດຍ ໄດ້ເປີດເຜີຍ ດັດຊະນີຄຸນນະພາບອາກາດແຫ່ງຊາດ ຫຼື National Air Quality Index ໃນວັນຈັນມື້ນີ້ ເພື່ອຕິດຕາມເບິ່ງ ລະດັບຂອງມົນລະພິດ ໃນ 10 ຕົວເມືອງຂອງຕົນ ນາຍົກລັດຖະມົນຕີ Narendra Modi ໄດ້ປະກາດມາດຕະການ ໃໝ່ ຢູ່ທີ່ກອງປະຊຸມ ບັນດາລັດຖະມົນຕີ ສິ່ງແວດລ້ອມຂອງລັດ ໃນນະຄອນຫລວງ New Delhi ທ່ານ Modi ກ່າວວ່າ ອິນເດຍ ທີ່ມີປະເພນີສືບຕໍ່ກັນມາຢ່າງ ເຂັ້ມແຂງ ຕໍ່ການປົກປ້ອງສະພາບແວດລ້ອມ ແມ່ນມີລະດັບ ມົນລະພິດ ທີ່ຮວມຢູ່ໃນລະດັບຕ່ຳທີ່ສຸດຂອງໂລກ ການກ່າວອ້າງດັ່ງກ່າວ ໄດ້ຖືກໂຕ້ແຍ້ງໂດຍ ບົດລາຍງານເມື່ອປີກາຍນີ້ ຂອງອົງການ ອະນາໄມໂລກ ຫຼື WHO ທີ່ກ່າວວ່າ ນະຄອນຫລວງ New Delhi ແມ່ນມີ ອາກາດທີ່ ເປື້ອນເປິທີ່ສຸດຂອງໂລກ ດັດຊະນີໃໝ່ດັ່ງກ່າວ ຈະແຈ້ງໃຫ້ພົນລະເມືອງອິນເດຍຮູ້ວ່າ ຄຸນນະພາບຂອງອາກາດ ສຳຫລັບແຕ່ລະມື້ນັ້ນ ແມ່ນດີຕໍ່ສຸຂະພາບ ບໍ່ດີ ແລະ ມີພິດ ຫຼື ເປັນອັນຕະລາຍ ຫຼືບໍ່